آیت الله بشیر نجفی:

دشمن اسلامی تشخص مٹانے کے درپہ ہے

سرزمین عراق کے مرجع تقلید نے کہا: دشمن جوانوں کو دھوکہ دے کر اسلامی تشخص مٹانا چاہتا ہے ۔

خبر کا کوڈ: ۴۲۸۷۶۰

تاریخ: ۲۸ شهريور ۲۰۱۷ - ۲۰:۴۲

رسا نیوز ایجنسی کی رپورٹ کے مطابق، سرزمین عراق کے مراجع تقلید میں سے حضرت آیت الله شیخ بشیر نجفی نے صوبہ ذی قار عراق کے حوزہ علمیہ کے طلاب و اساتذہ سے ملاقات میں اهل بیت (ع) کی سیرت پر عمل کرنے کی تاکید کی اور کہا: دشمن جوانوں کو دھوکہ دے کر اسلامی تشخص مٹانا چاہتا ہے ۔

انہوں نے تحصیل علم کی ضرورت اور اس راہ میں کوشش کرنے کی تاکید اور کہا: علمی ترقی ملک کی ترقی کی ضامن اور باعث ہے ۔

اس مرجع تقلید نے ماں باپ کے احترام کی تاکید کی اور کہا: وہ بچے جو اپنے ماں پاب اور خاندان کا احترام کرتے ہیں خداوند متعال انہیں زندگی کے ہر مرحلے میں کامیابی عطا کرتا ہے ۔

حضرت آیت الله نجفی نے اهل بیت (ع) کے شعراء سے بھی ملاقات میں کہا: داعش کے مقابل عراقی مجاھدین نے عظیم کامیابیاں حاصل کی ہیں ، لہذا ان کی حمایت ، شھید گھرانوں پر توجہ اور مجروحین کا خاص خیال رکھا جائے ۔

عراقی شعراء نے بھی اس ملاقات میں اهل بیت (ع) کے فضائل و مصائب کے اشعار پیش کئے ۔

حضرت آیت الله نجفی نے ایک اور ملاقات میں امام حسن (ع) کی بیٹی کے خدام سے ملاقات میں مقدس مقامات کے مسئولین کی ذمہ داریاں کی بیان کیں ۔/۹۸۸/ ن۹۳۰/ ک۲۵۰